Topplerker

se inndeling!

Topplerker (Galerida) er en slekt i lerkefamilien (Alaudidae) og består av sju arter med en distinkt fjærtopp på hodet. To av artene er monotypiske. 

 Biologi 
Topplerker er relativt små fugler som typisk måler 14–19 cm og veier mindre enn 50 g. Artene preges av en fjærtopp som kan reises. De har ellers ei kryptisk fjærdrakt som på oversiden er preget av jordfarger, som kan variere fra lys sandfarget til mørke oliven og brun, og på undersiden er nærmest hvit til lysegul.

Artene lever i åpne, tørre områder med sparsom vegetasjon, i Afrika og Sør-Eurasia. Topplerke  hekket i Norge på 1900-tallet, fram til begynnelsen av 1970-åra, med regnes nå som regionalt utdødd her.

 Inndeling 
Inndelingen følger Birds of the World.Winkler, D. W., S. M. Billerman, and I.J. Lovette (2020). Larks (Alaudidae), version 1.0. In Birds of the World (S. M. Billerman, B. K. Keeney, P. G. Rodewald, and T. S. Schulenberg, Editors). Cornell Lab of Ornithology, Ithaca, NY, USA. https://doi.org/10.2173/bow.alaudi1.01 Norske navn på artene følger Norsk navnekomité for fugl.

 Passeriformes, spurvefugler
 Passeri, sangfugler
 Passerida, (infraorden uten norsk navn)
 Sylvioidea, (overfamilie uten norsk navn)
 Alaudidae, lerkefamilien
 Galerida, topplerker
 G. modesta, savannetopplerke
 G. magnirostris, tykknebbtopplerke
 G. theklae, krattopplerke
 G. cristata, topplerke
 G. macrorhyncha, maghrebtopplerke
 G. malabarica, malabartopplerke (monotypisk)
 G. deva, kaneltopplerke (monotypisk)

 Referanser 
Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-04-10

Syvertsen, P.O., M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider: http://www.birdlife.no/fuglekunnskap/navn/om.php

Syvertsen, P. O., Bergan, M., Hansen, O. B., Kvam, H., Ree, V. & Syvertsen, Ø. 2020. Norske navn på verdens fugler. Norsk Ornitologisk Forenings hjemmesider. URL: https://www.birdlife.no/fuglekunnskap/navn/

 Eksterne lenker 


Kategori:Lerker
Kategori:Fugler formelt beskrevet i 1828
Kategori:Dyr formelt beskrevet av Friedrich Boie